Document ID: 32003R0649

32003R0649
L 095/13
SLUŽBENI LIST EUROPSKE UNIJE
10.04.2003.
UREDBA KOMISIJE (EZ) br. 649/2003
od 10. travnja 2003.
o izmjeni Uredaba (EEZ) br. 139/81, (EZ) br. 936/97 i (EZ) br. 996/97 u pogledu uvoza proizvoda od govedine i teletine
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkoj organizaciji tržišta govedine i svinjetine (1), kako je zadnje izmijenjena Uredbom Komisije (EZ) br. 2345/2001 (2),
uzimajući u obzir Uredbu Komisije (EEZ) br. 139/81 od 16. siječnja 1981. o određivanju uvjeta za uvrštenje određenih vrsta smrznute govedine i teletine u tarifni podbroj 0202 30 50 kombinirane nomenklature (3), kako je zadnje izmijenjena Uredbom (EZ) br. 264/1999 (4), a posebno njezin članak 5. stavak 2.,
uzimajući u obzir Uredbu Komisije (EZ) br. 936/97 od 27. svibnja 1997. o otvaranju i upravljanju carinskim kvotama za visokokvalitetno svježe, rashlađeno i smrznuto goveđe meso i za smrznuto bivolje meso (5), kako je zadnje izmijenjena Uredbom (EZ) br. 1781/2002 (6), a posebno njezin članak 7. stavak 2.,
uzimajući u obzir Uredbu Komisije (EZ) br. 996/97 od 3. lipnja 1997. o otvaranju i upravljanju uvoznom carinskom kvotom za smrznutu tanku unutarnju preponu, mišićnu i tetivnu, od životinja vrste goveda obuhvaćenih oznakom KN 0206 29 91 (7), kako je zadnje izmijenjena Uredbom (EZ) br. 1266/98 (8), a posebno njezin članak 6. stavak 2.,
budući da:
(1)
Sukladno Uredbama (EEZ) br. 139/81, (EZ) br. 936/97 i (EZ) br. 996/97, potvrde o autentičnosti proizvoda moraju biti izdane prije nego što se određena roba može uvoziti ili uvrstiti u određene tarifne podbrojeve kombinirane nomenklature. Popisi nadležnih tijela za izdavanje takvih potvrda nalaze se u prilogu navedenim Uredbama.
(2)
Argentina je promijenila naziv tijela za izdavanje potvrda o autentičnosti.
(3)
Uredbe (EEZ) br. 139/81, (EZ) br. 936/97 i (EZ) br. 996/97 treba stoga na odgovarajući način izmijeniti,
DONIJELA JE OVU UREDBU:
Članak 1.
Prilog II. Uredbi (EEZ) br. 139/81 zamjenjuje se tekstom iz Priloga ovoj Uredbi.
Članak 2.
U Prilogu II. Uredbi (EZ) br. 936/97, naziv tijela za izdavanje dozvola „Secretaria de Agricultura, Ganaderia, Pesca y Alimentacion (SAGPyA)” zamjenjuje se nazivom „Secretaría de Agricultura, Ganadería, Pesca y Alimentos (SAGPyA)”.
Članak 3.
U Prilogu II. Uredbi (EZ) br. 996/97, naziv tijela za izdavanje dozvola „Secretaria de Agricultura, Ganaderia, Pesca y Alimentacion (SAGPyA)” zamjenjuje se nazivom „Secretaría de Agricultura, Ganadería, Pesca y Alimentos (SAGPyA)”.
Članak 4.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. travnja 2003.

Labels: 3
17